
Contract de achiziție publică de produse
Nr. 87/264852/16.07.2026



Prezentul Contract de achiziție publică/sectorială de  produse (denumit în continuare „Contract”), s-a încheiat având în vedere prevederile din Legea nr. 98/2016 privind achizițiile publice (denumită în continuare „Legea nr. 98/2016”), precum și orice alte prevederi legale emise în aplicarea acesteia
încheiat în data de 16.07.2026,
între:

DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI SECTOR 2, cu sediul în Bucureşti, în calitate de și denumită în continuare Achizitor, pe de o parte

Și

SOFAEST MOB SRL cu sediul în Galați, în calitate de și denumită în continuare Furnizor, pe de altă parte,

denumite, în continuare, împreună, "Părțile" și care,

având în vedere că:
· Beneficiarul a derulat achiziția de Diverse tipuri de mobilier, inițiată prin publicarea în SEAP a anunţului de cumpărare directă nr. DA40762615/07.07.2026,

Capitolul I. - Definiţii
Art. 1. - În prezentul Contract, următorii termeni vor fi interpretați astfel:
(a) Achizitor și Furnizor - Părțile contractante, așa cum sunt acestea numite în prezentul Contract;
(b) Act Adițional - document prin care se modifică termenii și condițiile prezentului Contract de achiziție publică/sectorială de produse, în condițiile Legii nr.98/2016 privind achizițiile publice;
(c) Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
(d) Cesiune - înțelegere scrisă prin care Contractantul transferă unei terțe părți, în condițiile Legii nr. 98/2016, drepturile și/sau obligațiile deținute prin Contract sau parte din acestea;
(e) Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autorității/entității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. 
(f) Contract - prezentul Contract de achiziție publică de produse care are ca obiect furnizarea de diverse produse de mobilier (și toate Anexele sale), cu titlu oneros, asimilat, potrivit Legii, actului administrativ, încheiat în scris, între Achizitor și furnizor, care are ca obiect furnizarea de Produse.
(g) Despăgubire - suma, neprevăzută expres în Contractul, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;
(h) Dispoziție - document scris(ă) emis(ă) de achizitor în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;
(i) Documentele Autorității contractante - toate și fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de achizitor și necesare Contractantului în vederea realizării obiectului Contractului;
(j) Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilita de instanța de judecata a oricărui efect pe care îl produce. Durata Contractului este egală cu durata de furnizare a Produselor, dacă aceasta din urmă este neîntreruptă. Durata Contractului este mai mare decât durata reală de furnizare a Produselor, dacă aceasta din urmă se întrerupe, din orice motiv, caz în care Durata Contractului cuprinde și intervalele de timp în care furnizarea Produselor este suspendată sau prelungită. Durata de furnizare a Produselor nu poate depăși, ca termen, limita termenului la care expiră durata Contractului.
(k) Contractul este considerat finalizat atunci când furnizorul:
i. a realizat toate activitățile stabilite prin Contract și a prezentat toate Rezultatele, astfel cum este stabilit în Oferta sa și în Contract,
ii. a remediat eventualele Neconformități care nu ar fi permis utilizarea Produselor de către achizitor, în vederea obținerii beneficiilor anticipate și îndeplinirii obiectivelor comunicate prin Caietul de Sarcini;
(l) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
(m) Întârziere - orice eșec al Contractantului sau al Autorității contractante de a executa orice obligații contractuale în termenul convenit;
(n) Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;
(o) Lună - luna calendaristică (12 luni/an);
(p) Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;
(q) Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele furnizării produselor necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Produselor care fac obiectul prezentului Contract;
(r) Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică/sectorială de Produse și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;
(s) Penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;
(t) Personal - persoanele desemnate de către Contractant pentru îndeplinirea Contractului;
(u) Prețul Contractului - Prețul plătibil Furnizorului de către achizitor în baza și în conformitate cu prevederile Contractului, a ofertei furnizorului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;
(v) Prejudiciu – paguba produsă achizitorului de către furnizor prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;
(w) Proces-Verbal de Recepție a Produselor - documentul prin care sunt acceptate Produsele furnizate, întocmit de furnizor și semnat de achizitor, prin care acesta din urmă confirmă furnizarea Produselor în mod corespunzător de către furnizor și că acestea au fost acceptate de către achizitor;
(x) Recepția - reprezintă operațiunea prin care achizitorul își exprimă acceptarea față de produsele furnizate în cadrul contractului de achiziție publică și pe baza căreia efectuează plata;
(y) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;
(z) Standarde profesionale - cerințele profesionale legate de calitatea Produselor care ar fi respectate de către orice furnizor diligent care posedă cunoștințele și experiența necesară și pe care furnizorul este obligat să le respecte în furnizarea tuturor Produselor incluse în prezentul Contract;
(aa) Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al achizitorului nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
(ab) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

Capitolul II – Interpretare
Art.2.1. - În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.
Art.2.2. - În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.

Capitolul III - Obiectul Contractului
Art.3. - Obiectul prezentului contract îl reprezintă furnizarea de Diverse tipuri de mobilier, denumite în continuare produse, pe care contractantul se obligă să le furnizeze în conformitate cu prevederile din prezentul contract, propunerea tehnică, cu dispozițiile legale, aprobările și standardele tehnice, profesionale și de calitate în vigoare.

Capitolul IV - Prețul Contractului
Art.4.1. - Achizitorul se obligă să plătească furnizorului prețul total convenit prin prezentul contract pentru achiziția publică a produselor, în sumă de 30.482,92 lei fara TVA la care se adaugă T.V.A. în valoare de 6.401,41 lei conform prevederilor legale, respectiv 36.884,33 lei cu TVA.
Art.4.2. - Prețul contractului este ferm si include totalitatea produselor furnizate și cheltuielile de transport.

Capitolul V - Durata Contractului
Art.5.1. - Durata prezentului contract începe de la data intrării în vigoare și se finalizează la data de 30.09.2026.
Art.5.2. - Contractul intră în vigoare la data semnării acestuia de către ambele părți.

Capitolul VI - Documentele Contractului
Art.6.1. Documentele prezentului contract sunt:
(i) Propunerea tehnică 
(ii) Propunerea financiară, Anexa nr. 1;
(iii)  Graficul de livrare, adrese, persoane de contact – Anexa nr. 2;

Capitolul VII - Ordinea de precedență
Art.7.1. În cazul oricărei contradicții între documentele prevăzute la art. 6, prevederile acestora 
vor fi aplicate în ordinea de precedență stabilită conform succesiunii documentelor enumerate mai sus.

Capitolul VIII - Comunicarea între Părți
Art.8.1. Orice comunicare făcută de părți va fi redactată în scris și depusă personal de parte sau 
expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.
Art.8.2. Comunicările între părți se pot face și prin fax sau e-mail, cu condiția confirmării în scris a primirii comunicării.
Art.8.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.
Art.8.4. Adresele la care se transmit comunicările sunt următoarele:

	Pentru
Achizitor: DGASPC SECTOR 2
	Pentru
Furnizor: SOFAEST MOB SRL

	Adresă: București, sectorul 2, str.Olari nr.15
	Adresă: Str. Frunzei nr.114, 

	Telefon: 
	Telefon/Fax: 

	E-mail: 
	E-mail: 

	Persoana de contact: 
	Persoana de contact: 

	E-mail pentru transmiterea facturii si a codului de identificare RO-eFactura este: urmarire.contracte@social2.ro
	



Art.8.5. Orice document (dispoziție, adresă, propunere, înregistrare, Proces - Verbal de Recepție, notificare și altele) întocmit în cadrul contractului, este realizat și transmis, în scris, într-o formă ce poate fi citită, reprodusă și înregistrată.
Art.8.6. Orice comunicare între părți trebuie să conțină precizări cu privire la elementele de identificare ale contractului și să fie transmisă la adresa/adresele menționate la art. 8.4.
Art.8.7. Orice comunicare făcută de una dintre părți va fi considerată primită:
(i) la momentul înmânării, dacă este depusă personal de către una dintre Părți,
(ii) la momentul primirii de către destinatar, în cazul trimiterii prin scrisoare recomandată cu confirmare de primire,
(iii) la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).
Art.8.8. Părțile se declară de acord că nerespectarea cerințelor referitoare la modalitatea de comunicare stabilite în prezentul contract să fie sancționată cu inopozabilitatea respectivei 
comunicări.
Art.8.9. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre părți, dacă nu este specificat altfel, aceste comunicări vor fi redactate în limba contractului și nu vor fi reținute sau întârziate în mod nejustificat.
Art.8.10. Nicio modificare a datelor de contact prevăzute în prezentul contract nu este opozabilă celeilalte părți, decât în cazul în care a fost notificată în prealabil.

Capitolul IX - Începere, Întârzieri, Sistare
Art.9.1. Contractantul are obligația de a începe furnizarea produselor în conformitate cu prevederile graficului de livrare.
Art.9.2. În cazul în care orice motive de întârziere, ce nu se datorează contractantului, sau alte circumstanțe neobișnuite susceptibile de a surveni, altfel decât prin încălcarea contractului de către contractant, îndreptățesc contractantul de a solicita prelungirea perioadei de furnizare a produselor, atunci părțile vor revizui, de comun acord, perioada de furnizare și vor semna un act adițional.

Capitolul X - Garanția produselor
Art.10.1. Furnizorul garantează achizitorul contra evicţiunii şi contra viciilor produselor vândute.
Art.10.2. Furnizorul garanteaza ca produsele livrate sunt noi, originale si nu sunt remanufacturate.
Art.10.3. Termenul de garantie pentru produsele contractate este de 2 ani (24 luni). Garanţia produselor livrate nu include costul lucrărilor pentru remedierea defectelor cauzate de utilizarea greşită, neglijenţa, accidente, lucrări efectuate de terţi, nerespectarea condiţiilor corecte de operare şi de mediu, lucrări de intervenţie cu personal neautorizat sau de utilizarea de articole sau consumabile necorespunzatoare sau de alt tip decât cel specificat în scris de către furnizor/producător. În cazul în care se constată nerespectarea acestor prevederi, produsele respective ies de sub incidenţa prevederilor contractuale şi se pierde garanţia acordată, iar toate costurile legate de punerea în funcţiune a produsului revin în totalitate autorității contractante/achizitorului.
Art.10.4. Perioada de garanţie a produselor începe cu data recepţiei efectuate după livrarea acestora la destinaţia finală.
Art.10.5. Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.
Art.10.6. La primirea unei astfel de notificări, dacă defecţiunea face obiectul garanţiei, furnizorul are obligaţia de a remedia defecţiunea sau de a înlocui produsul cu unul similar sau superior din punct de vedere tehnic, în termen de 15 zile lucrătoare, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care curge de la data înlocuirii produsului.


Capitolul XI - Graficul de livrare 
Art.11.1. Părțile se asigură că, la momentul semnării contractului, graficul de livrare reprezintă 
eșalonarea fizică a livrărilor de produse stabilită în corelație cu data efectivă a semnării contractului.
Art.11.2. Livrarea produselor se realizează cu respectarea termenelor stabilite prin graficul de livrare, astfel cum este acceptat de către achizitor și cum este constituit ca parte integrantă din contract.
Art.11.3. Verificarea îndeplinirii obligațiilor contractuale de către furnizor și evaluarea stadiului furnizării produselor, în sensul respectării termenelor stabilite pentru livrarea produselor, se face prin raportare la conținutul graficului de livrare acceptat.
Art.11.4. Orice modificare prin act adițional a graficului de livrare înlocuiește versiunile anterioare.

Capitolul XII - Modificarea Contractului, Clauze de revizuire 
Art.12.1. Pe durata perioadei de valabilitate a contractului, părțile au dreptul de a conveni modificarea și/sau completarea clauzelor acestuia, fără a afecta caracterul general al contractului, în limitele dispozițiilor prevăzute de actele normative în vigoare.
Art.12.2. Partea care propune modificarea contractului are obligația de a transmite celeilalte părți propunerea de modificare a contractului cu respectarea clauzelor prevăzute la Capitolul VIII - Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.
Art.12.3. Modificarea va produce efecte doar dacă părțile au convenit asupra acestui aspect prin semnarea unui act adițional. Acceptarea modificării poate rezulta și din faptul executării acesteia de către ambele părți.
Art.12.4. Clauzele de modificare a contractului se pot referi, fără a se limita la:
(i) Variații ale activităților din contract necesare în scopul îndeplinirii obiectului contractului (diferențele dintre cantitățile estimate inițial (în contract) si cele real prestate, fără modificarea caietului de sarcini);
(ii) Necesitatea extinderii duratei de furnizare a produselor.

Capitolul XIII – Cesiunea
Art.13.1. În prezentul contract este permisă cesiunea drepturilor și obligațiilor născute din acest 
contract, numai cu acordul prealabil scris al autorității contractante și în condițiile Legii nr. 98/2016.
[bookmark: _Hlk233976665]Art.13.2. Furnizorul are obligația de a nu transfera total sau parțial obligațiile sale asumate prin contract, fără să obțină, în prealabil, acordul scris al autorității contractante.
Art.13.3. Cesiunea nu va exonera furnizorul de nicio responsabilitate privind garanția sau orice alte obligații asumate prin contract.
Art.13.4. Furnizorul este obligat să notifice achizitorul, cu privire la intenția de a cesiona drepturile sau obligațiile născute din acest contract. Cesiunea va produce efecte doar dacă toate părțile convin asupra acesteia.
Art.13.5. În cazul în care drepturile și obligațiile furnizorului stabilite prin acest contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, contractantul poate să cesioneze oricare dintre drepturile și obligațiile ce decurg din contract, inclusiv drepturile la plată, doar cu acceptul prealabil scris din partea autorității contractante. În astfel de cazuri, furnizorul trebuie să furnizeze autorității contractante informații cu privire la identitatea entității căreia îi cesionează drepturile.
Art.13.6. Orice drept sau obligație cesionat de către furnizor fără o autorizare prealabilă din partea autorității contractante nu este executoriu împotriva autorității contractante.

Capitolul XIV - Confidențialitatea informațiilor și protecția datelor cu caracter personal
Art.14.1. Furnizorul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale.
Art.14.2. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.
Art.14.3. Furnizorul colectează și prelucrează datele personale ale autorității contractante în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurarii protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.
Art.14.4. În procesul de prelucrare a datelor cu caracter personal, furnizorul aplică prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice in ceea ce priveste prelucrarea datelor cu caracter personal și privind libera circulație a acestor date și de abrogare a directivei 95/46/CE (regulamentul general privind protectia datelor) și ale legislației naționale.
Art.14.5. Scopul prelucrării: Datele cu caracter personal ale Autorității/entității contractante, comunicate în cadrul prezentului contract, vor fi prelucrate de furnizor în scopul executării prezentului contract la care achizitorul este parte contractantă.
Art.14.6. Categorii de date: Datele cu caracter personal colectate și prelucrate în vederea executarii prezentului contract sunt urmatoarele: (de ex.:nume si prenume, adresa, serie si numar carte de identitate, cod numeric personal, numar de telefon/fax, adresa de posta electronica, cod bancar).
Art.14.7. Datele personale ale autorității contractante, comunicate în cadrul prezentului contract, pot fi comunicate de furnizor institutiilor publice, în conformitate cu obligatiile legale care îi revin acestuia.
Art.14.8. În situația în care este necesară prelucrarea datelor personale ale autorității contractante în alte scopuri decat cele prevazute la art. 16.5., furnizorul va informa achizitorul și îi va solicita acordul scris cu privire la prelucrarea datelor cu caracter personal, în conformitate cu prevederile legislatiei în vigoare.
Art.14.9. Furnizorul asigură dreptul autorității contractante la informare și acces la datele cu caracter personal, dreptul la rectificare, actualizare, portabilitate, ștergere, la restricționare și opozitie în conformitate cu prevederile legislației în vigoare.
Art.14.10. Datele personale ale autorității contractante sunt păstrate de furnizor pe întreaga perioadă de executare a contractului și ulterior încetării acestuia, în conformitate cu prevederile legale referitoare la arhivarea documentelor.

Capitolul XV - Obligațiile principale ale achizitorului
[bookmark: _Hlk234576285]Art.15.1. Achizitorul își asumă răspunderea să recepţioneze produsele conforme cu propunereii tehnice în termenul convenit. 
Art.15.2. Achizitorul își asumă răspunderea să pună la dispoziţia furnizorului un spaţiu adecvat pentru efectuarea recepţiei calitative şi cantitative.
Art.15.3. Achizitorul va colabora, atât cât este posibil, cu furnizorul pentru furnizarea informațiilor pe care acesta din urmă le poate solicita în mod rezonabil pentru realizarea contractului.
Art.15.4. Achizitorul se obligă să folosească produsele achiziţionate conform naturii şi destinaţiei acestora şi a recomandărilor producătorului, în condiţii normale de utilizare şi în maniera menţionată de producător în descrierea bunurilor respective din manualul de utilizare.
Art.15.5.Achizitorul poate notifica furnizorul cu privire la necesitatea revizuirii/respingerii produselor/reclamație în perioada de garanție. Solicitarea de revizuire/respingere/reclamație în perioada de garanție va fi motivată, cu comentarii scrise. Achizitorul are dreptul de a rezilia contractul atunci când se respinge produsul livrat, de 2 (două) ori, pe motive de calitate.
Art.15.6. Achizitorul se obligă să plătească prețul contractului către furnizor, în termen de maximum 30 de zile de la primirea facturii însoţită de următoarele documente: procesul-verbal de recepție, declaraţia de conformitate şi certificatul de garanţie pentru produsele livrate.

Capitolul XVI - Obligațiile principale ale Furnizorului
Art.16.1. Furnizorul va furniza produsele ce fac obiectul contractului la locul de destinaţie finală 
în cadrul termenului prevăzut în graficul de livrare și își va îndeplini obligațiile în condițiile stabilite prin prezentul contract, cu respectarea prevederilor documentației de atribuire și a ofertei 
în baza căreia i-a fost adjudecat contractul.
Art.16.2. Furnizorul este pe deplin responsabil pentru furnizarea produselor în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de furnizare, cât și de calificarea personalului folosit pe toată durata contractului.
Art.16.3. Furnizorul va furniza produsele cu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare.
Art.16.4. Părțile vor colabora, pentru furnizarea de informații pe care le pot solicita în mod rezonabil între ele pentru realizarea contractului.
Art.16.5. Furnizorul va adopta toate măsurile necesare pentru a asigura, în mod continuu, personalul, echipamentele și suportul necesare pentru îndeplinirea în mod eficient a obligațiilor asumate prin contract.
Art. 16.6. Furnizorul se obligă să înlocuiască în termen de maxim 15 zile lucrătoare produsele deteriorate și/ sau necorespunzătoare din punct de vedere calitativ pe cheltuiala sa de la data notificării refuzului.
Art.16.7. Furnizorul se obligă să emită factura aferentă produselor furnizate prin prezentul contract împreună cu documentele - declaraţia de conformitate şi certificatul de garanţie pentru produsele livrate numai după aprobarea/recepția produselor în condițiile din caietul de sarcini.
Art.16.8. Furnizorul nu poate fi considerat răspunzător pentru încălcarea de către achizitor sau de către orice altă persoană a reglementărilor aplicabile în ceea ce privește modul de utilizare a produselor.

Capitolul XVII - Conflictul de interese
Art.17.1. Furnizorul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării contractului trebuie notificat în scris autorității/entității contractante, fără întârziere.
Art.17.2. Furnizorul se va asigura că personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea autorității contractante, orice membru al personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul contract.
Art.17.3. Furnizorul are obligația de a respecta prevederile legale în domeniul achizițiilor publice cu privire la evitarea conflictului de interese. Furnizorul nu are dreptul de a angaja sau de a încheia orice alte înțelegeri privind furnizarea de produse, direct ori indirect, în scopul îndeplinirii contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității/entității contractante sau ai furnizorului de servicii de achiziție implicați în procedura de atribuire cu care achizitorul /furnizorul de servicii de achiziție implicat în procedura de atribuire a încetat relațiile contractuale ulterior atribuirii contractului de achiziție publică/sectorială, pe parcursul unei perioade de cel puțin 12 (douăsprezece) luni de la încheierea contractului, sub sancțiunea rezilierii contractului.

Capitolul XVIII - Conduita furnizorului
Art.18. Furnizorul și personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum și după încetarea contractului.

Capitolul XIX- Obligații privind daunele și penalitățile de întârziere
Art.19.1. Furnizorul se obligă să despăgubească achizitorul în limita prejudiciului creat, împotriva oricăror:
(i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu produsele furnizate, și/sau
(ii) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor contractului.
Art.19.2. Furnizorul va despăgubi achizitorul în măsura în care sunt îndeplinite cumulativ următoarele condiții:
(i) despăgubirile să se refere exclusiv la daunele suferite de către achizitor ca urmare a culpei furnizorului;
(ii) Achizitorul a notificat furnizorul despre primirea unei notificări/cereri cu privire la incidența oricăreia dintre situațiile prevăzute mai sus;
(iii) valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.
Art.19.3. În cazul în care, furnizorul nu își îndeplinește la termen obligațiile asumate prin contract sau le îndeplinește necorespunzător, atunci achizitorul are dreptul de a percepe dobânda legală penalizatoare calculată potrivit prevederilor art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante. Dobânda se aplică la valoarea produselor nelivrate pentru fiecare zi de întârziere, dar nu mai mult de valoarea contractului. În cazul nerespectării obligaţiei de înlocuire a produselor constatate deteriorate în perioada de garanţie, în cadrul termenului prevăzut la art.16.6, achizitorul poate intenta acţiune în justiţie pentru obligarea furnizorului la înlocuirea produsului şi, eventual, plata de daune-interese.
Art.19.4. Răspunderea furnizorului nu operează în următoarele situații:
a) datele/informațiile/documentele necesare pentru îndeplinirea contractului nu sunt puse la dispoziția furnizorului sau sunt puse la dispoziție cu întârziere;
b) neexecutarea sau executarea în mod necorespunzător a obligațiilor ce revin furnizorului se datorează culpei autorității contractante;
c) Furnizorul se află în imposibilitatea fortuită de executare a obligaților contractuale imputate.
Art.19.5. În cazul în care achizitorul, din vina sa exclusivă, nu își îndeplinește obligația de plată a facturii în termenul prevăzut, furnizorul are dreptul de a solicita plata dobânzii legale penalizatoare, aplicată la valoarea plății neefectuate, calculată potrivit prevederilor art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea plații neefectuate, care curge de la expirarea termenului de plată.
Art.19.6. Penalitățile de întârziere datorate curg de drept din data scadenței obligațiilor asumate conform prezentului contract.
Art.19.7. În măsura în care achizitorul nu efectuează plata în termenul stabilit în contract, furnizorul are dreptul de a rezilia contractul, fără a-i fi afectate drepturile la sumele cuvenite pentru furnizarea produselor și la plata unor daune interese.

Capitolul XX - Obligații privind asigurările și securitatea muncii care trebuie respectate de către furnizor
Art.20.1.  Furnizorul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.
Art.20.2. Furnizorul este partea asiguratoare, care are obligația de a încheia, înainte de începerea contractului, asigurările.
Art.20.3. Toate costurile ce decurg din sau în legătură cu încheierea și menținerea asigurărilor contractantului stabilită în prezentul contract se suportă de către furnizor.
Art.20.4. Orice daune neacoperite de beneficiile de asigurare cad în sarcina părții obligate să suporte aceste daune conform legii și/sau prevederilor contractuale.

Capitolul XXI - Obligații în legătură cu calitatea Produselor
Art.21.1. Furnizorul garantează autorității contractante că acesta operează un sistem de 
management al calității pentru produsele furnizate în cadrul contractului și că va aplica acest sistem, pe toată perioada derulării contractului. Furnizorul va corecta, pe cheltuiala sa, orice neconformitate, astfel încât să demonstreze, în orice moment, autorității contractante, că remedierea acestor neconformități, se realizează conform planului de management al calității.
Art.21.2. Achizitorul notifică furnizorul cu privire la fiecare neconformitate imediat ce acesta o identifică. La finalizare, furnizorul notifică achizitorul cu privire la neconformitățile care nu au fost remediate și comunică autorității contractante perioada de remediere a acestora. Drepturile autorității contractante cu privire la orice neconformitate neidentificat(ă) sau nenotificată de către furnizor, pe perioada de derulare a contractului, nu sunt afectate. Furnizorul remediază neconformitățile, în termenul comunicat de achizitor.

Capitolul XXII - Facturare și plăți în cadrul Contractului
Art.22.1. Plata se va efectua în baza facturii fiscale emisă de furnizor, transmisă prin sistemul 
național privind factura electronică RO e-factura, în conformitate cu dispozițiile legale în vigoare, după efectuarea recepției produselor fără obiecțiuni. Furnizorul are obligația ca la data încărcării în sistemul electronic RO e-factura să notifice achizitorul, cu indicarea codului de identificare. Furnizorul are obligația de a înscrie în factură, în mod obligatoriu codul CPV corespunzător prevăzut în nomenclatorul de referință în domeniul achizițiilor publice si numarul contractului.
Art.22.2. În vederea efectuării plăţii, factura va fi însoţită de următoarele documente: procesul-verbal de recepție, declaraţia de conformitate şi certificatul de garanţie pentru produsele livrate.
Art.22.3. Plata se va efectua conform art. 6 din Legea nr. 72/2013 privind măsurile pentru combaterea întârzierii in executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, prin ordin de plată.
Art.22.4. Moneda utilizată în cadrul prezentului Contract: LEU
Art.22.5. Factura furnizată va fi emisă și completată în conformitate cu legislația română în vigoare.
Art.22.6. Dacă factura are elemente greșite și/sau greșeli de calcul identificate de achizitor, și sunt necesare revizuiri, clarificări suplimentare sau alte documente suport din partea furnizorului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.
Art.22.7. Furnizorul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada  de la încasare până la constatarea lor), vor fi stabilite în urma verificărilor executate de către Organele de Control Intern ale contractantului sau alte organisme de control abilitate de lege.
Art.22.8. Solicitările de plată către terți pot fi onorate numai după operarea unei cesiuni de drepturi/obligații ale furnizorului către terți, cu respectarea clauzelor prezentului contract.

Capitolul XXIII - Suspendarea Contractului
Art.23.1. În situații temeinic justificate, părțile pot conveni suspendarea executării contractului.
Art.23.2. În cazul în care se constată că procedura de atribuire a contractului de produse sau executarea contractului este viciată de erori esențiale, nereguli sau de fraudă, părțile au dreptul să suspende executarea contractului.
Art.23.3. În cazul suspendării/sistării temporare a furnizării produselor, durata contractului se va prelungi automat cu perioada suspendării/sistării.

Capitolul XXIV - Forța majoră si cazul fortuit
Art.24.1. Forța majoră și cazul fortuit exonerează de răspundere părțile în cazul neexecutării parțiale sau totale a obligațiilor asumate prin prezentul contract, în conformitate cu prevederile art. 1.351 din Codul civil.
Art.24.2. Forța majoră și cazul fortuit trebuie dovedite.
Art.24.3. Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.
Art.24.4. Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.
Art.24.5. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

Art.24.6. Dacă forța majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.

Capitolul XXV - Încetarea Contractului
Art.25.1. Prezentul contract încetează de drept prin ajungere la termen sau la momentul la care toate obligațiile stabilite în sarcina părților au fost executate.
Art.25.2. Achizitorul își rezervă dreptul de a rezilia contractul, fără însă a fi afectat dreptul Părților de a pretinde plata unor daune sau alte prejudicii, dacă:
(i) Furnizorul nu se conformează, în perioada de timp, conform notificării emise de către achizitor, prin care i se solicită remedierea neconformității sau executarea obligațiilor care decurg din prezentul contract;
(ii) Furnizorul cesionează drepturile și obligațiile sale fără acordul scris al autorității contractante;
(iii) Are loc orice modificare organizațională care implică o schimbare cu privire la personalitatea juridică, natura sau controlul părților, cu excepția situației în care asemenea modificări sunt realizate prin act adițional la prezentul contract, cu respectarea dispozițiilor legale;
(iv)  Devin incidente oricare alte incapacități legale care să împiedice executarea contractului;
(v) În cazul în care, printr-un act normativ, se modifică interesul public al autorității contractante în legătură cu care se furnizează produselor care fac obiectul contractului;
(vi) În situația în care contractul nu ar fi trebuit să fie atribuit furnizorului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;
(vii) În cazul în care împotriva furnizorului se deschide procedura falimentului;
(viii) Valorificarea de către achizitor a rezultatelor prezentului contract este grav compromisă ca urmare a întârzierii prestațiilor din vina furnizorului.
Art.25.3. Contractantul poate rezilia contractul fără însă a fi afectat dreptul părților de a pretinde plata unor daune sau alte prejudicii, în cazul în care:
(i) Achizitorul nu își îndeplinește obligațiile de plată a produselor furnizate de furnizor, în condițiile stabilite prin prezentul contract.
Art.25.4. Rezilierea contractului în condițiile art. 25.2 și art. 25.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
Art.25.5. Prevederile prezentului contract în materia rezilierii contractului se completează cu prevederile în materie ale Codului Civil în vigoare.
Art.25.6. În situația rezilierii totale/parțiale din cauza neexecutării/executării parțiale de către furnizor a obligațiilor contractuale, acesta va datora autorității contractante daune-interese cu titlu de clauză penală în cuantum egal cu valoarea obligațiilor contractuale neexecutate.
Art.25.8. Achizitorul își rezervă dreptul de a denunța unilateral contractul de furnizare produse, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării furnizorului.

Capitolul XXVI - Insolvență și faliment
Art.26.1. În cazul deschiderii unei proceduri generale de insolvență împotriva furnizorului, acesta 
are obligația de a notifica achizitorul în termen de 3 (trei) zile de la deschiderea procedurii.
Art.26.2. Furnizorul, are obligația de a prezenta autorității contractante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra contractului și asupra livrărilor și de a propune măsuri, acționând ca un Furnizor diligent.
Art.26.3. În cazul în care furnizorul intră în stare de faliment, în proces de lichidare sau se află într-o situație care produce efecte similare,  este obligat să acționeze în același fel cum este stipulat la clauzele 26.1 și 26.2 din prezentul contract.
Art.26.4. Nicio astfel de măsură propusă conform celor stipulate la clauzele 26.2 și 26.3 din prezentul contract, nu poate fi aplicată, dacă nu este acceptată, în scris, de achizitor.

Capitolul XXVII - Limba Contractului
Art.27. Limba prezentului contract și a tuturor comunicărilor scrise va fi limba oficială a Statului Român, respectiv limba română.
Capitolul XXVIII - Legea aplicabilă
Art.28. Legea aplicabilă prezentului contract, este legea română, contractul urmând a fi interpretat potrivit acestei legi.
Capitolul XXIX - Soluționarea eventualelor divergențe și a litigiilor
Art.29.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea contractului.
Art.29.2. Dacă disputa nu a fost astfel soluționată și părțile au, în continuare, opinii divergente în legătură cu sau în îndeplinirea contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.
Art.29.3. Dacă încercarea de soluționare pe cale amiabilă eșuează sau dacă una dintre părți nu răspunde în termen de 5 zile de la solicitare, oricare din părți are dreptul de a se adresa instanțelor de judecată competente.

Capitolul XXX - Clauze Finale
Art.30.1. Modificările şi amendamentele la prezentul Contract vor fi aprobate în scris de ambele 
Părţi contractante şi vor fi anexate la Contract sub formă de Acte Adiţionale, constituind parte 
integrantă a acestuia.

Art.30.2. Prezentul Contract reprezintă voinţa Părţilor şi înlătură orice înţelegere scrisă sau verbală între Părţi anterioară semnării lui. 
Art.30.3. Prezentul Contract s-a încheiat în 2 (două) exemplare originale, în data de 16.07.2026în Bucureşti, unul pentru furnizor şi unul pentru Achizitor, ambele având aceeaşi valoare juridică și conține18 file împreună cu Anexele.
ACHIZITOR						              FURNIZOR                                            
DGASPC SECTOR 2						  SOFAEST MOB SRL	

Anexa nr. 1 la contractul nr. 87/264852/16.07.2026

ANEXA FINANCIARĂ

	Nr. crt.
	Produs
	UM
	Cantitate
	Preț unitar în lei fără TVA
	Preț total în lei fără TVA
	Preț total în lei cu TVA

	1
	Canapea 2 locuri fixă
Dim. 160 x 88 x 88 cm
	buc
	7
	1.887,38
	13.211,66
	15.986,10

	2
	Fotoliu fix
Dim. 105 x 88 x 88 cm
	buc
	14
	913,00
	12.782,00
	15.466,22

	3
	Colțar fix reversibil
Dim. 275 x 166/99 x 97 cm
	buc
	1
	3.089,26
	3.089,26
	3.738,00

	4
	Transport
	buc
	
	1400
	1.400,00
	1.694,00

	 
	Valoare totală în lei fără TVA
	30.482,92
	

	 
	Valoare totală în lei cu TVA
	
	36.884,32



ACHIZITOR					                                         FURNIZOR                                         

Anexa nr. 2 la contractul nr. 87/264852/16.07.2026

GRAFICUL DE LIVRARE, ADRESE, PERSOANE DE CONTACT

	Nr.crt.
	Denumire produs
	Adresa livrare
	Persoana de contact

	1
	Canapea 2 locuri - 1 bucată
Fotoliu - 2 bucăți
	
	

	2
	Canapea 2 locuri - 1 bucată
Fotoliu - 2 bucăți
	
	

	3
	Canapea 2 locuri - 1 bucată
Fotoliu - 2 bucăți
	
	

	4
	Canapea 2 locuri - 1 bucată
Fotoliu - 2 bucăți
	
	

	5
	Canapea 2 locuri - 3 bucăți
Fotoliu - 6 bucăți
Colțar fix - 1 bucată
	
	


Termen livrare: 30 zile de la data semnării contractului
Garanțtia produselor: 24 luni (2 ani)

